CPW ปลื้ม KOAN คว้าตัวแทนขาย “Fitbit” รุกตลาดสมาร์ทวอทช์หนุนมาร์จิ้นปี 64 โตแกร่ง
CPW ปลื้ม KOAN คว้าตัวแทนขาย “Fitbit” รุกตลาดสมาร์ทวอทช์หนุนมาร์จิ้นปี 64 โตแกร่ง
18 ธ.ค. 2563

นายปรเมศร์ เหรียญเจริญสุข ประธานเจ้าหน้าที่บริหาร บริษัท คอปเปอร์ ไวร์ด จำกัด (มหาชน) หรือ CPW กลุ่มธุรกิจค้าปลีกและค้าส่งสินค้าดิจิทัลไลฟ์สไตล์จากแบรนด์ชั้นนำ ทันสมัย ได้เปิดเผยถึง ธุรกิจค้าส่งสินค้าดิจิทัลไลฟ์สไตล์เชิงพาณิชย์ ที่ดำเนินงานโดยบริษัท โคแอน จำกัด (KOAN) ซึ่งเป็นบริษัทย่อย มุ่งขยายพอร์ตสินค้าและบริการอย่างต่อเนื่อง
ล่าสุด ได้รับความไว้วางใจให้เป็นตัวแทนนำเข้าและจัดจำหน่าย (Distributor) ให้แก่ ผลิตภัณฑ์นาฬิกาอัจฉริยะ (Smartwatch) แบรนด์ Fitbit จากก่อนหน้านี้เราเป็นผู้จำหน่าย (Sub-Distributor) ซึ่งปัจจุบัน วางจำหน่ายที่ ห้างสรรพสินค้า Central แผนก Men’s Gadgets,  ห้างสรรพสินค้า Siam Paragon และ The Mall แผนก BeTrend, Power Mall , Watch Galleria และห้างสรรพสินค้า Siam Discovery แผนก Digital Lab รวมถึง AIS shop เป็นต้น
อย่างไรก็ดี Fitbit เป็นผู้นำด้านอุปกรณ์ประเภทสมาร์ทวอทช์ที่ช่วยในการดูแลรักษาสุขภาพ ที่ได้รับความนิยมไปทั่วโลก โดยมีดีไซน์และการใช้งานฟังก์ชั่นที่หลากหลาย และยังได้ผลิตรุ่นใหม่ เพื่อออกมาตอบโจทย์สายรักสุขภาพให้ได้เลือกสรรอีก 3 รุ่น คือ
“ตอกย้ำความเป็นกลุ่มผู้นำสินค้าดิจิทัลไลฟ์สไตล์ ที่ทันสมัยตัวจริง ของคอปเปอร์ ไวร์ด และ โคแอน ที่ได้รับความไว้วางใจจาก Fitbit ซึ่งถือเป็น Big brand ที่น่าจับตามอง จึงคาดว่า จะสนับสนุนยอดขายและมาร์จิ้นที่ดีขึ้นในปี 2564 จากการได้รับการแต่งตั้งให้เป็นตัวแทนจำหน่ายโดยตรงให้แก่แบรนด์ รวมถึงพอร์ตของโคแอนที่ใหญ่ขึ้น
อีกทั้ง กระแสคนรักษาสุขภาพและออกกำลังกายได้รับความสนใจมากขึ้น เทรนด์ของสินค้ากลุ่ม Smart Health จะเติบโตขึ้นตามไปด้วย โดยปัจจุบัน กลุ่มบริษัทมีสินค้าหลากหลายประเภท และมากกว่า 2,000 รายการ จากสินค้าภายใต้แบรนด์ชั้นนำจากทั่วโลกกว่า 200 ราย สอดรับเทรนด์เทคโนโลยีที่เติบโต” นายปรเมศร์ กล่าว